Diari Oficial de la Generalitat Valenciana


Sumari del DOGV 3837, del 15-09-2000 (2000/7400)

RESOLUCIÓ de 4 de setembre de 2000, del president del Consell d'Administració de l'Entitat de Sanejament, per la qual es deleguen en el gerent determinades competències en matèria de contractació.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7400


Data del document
:   04-09-2000

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Entitat Pública de Sanejament d'Aigües Residuals
    * competència administrativa
    * contracte administratiu
    * delegació de poders

RESOLUCIÓ de 4 de setembre de 2000, del president del Consell d'Administració de l'Entitat de Sanejament, per la qual es deleguen en el gerent determinades competències en matèria de contractació. [2000/M7400]
  
L'apartat 10 de l'article 9 de l'estatut de l'Entitat Pública de Sanejament d'Aigües Residuals de la Comunitat Valenciana, aprovat mitjançant el Decret 170/1992, de 16 d'octubre, d'acord amb la modificació efectuada en aquest pel Decret 116/2000, de 25 de juliol, del Govern Valencià (DOGV núm. 3.810 de 8 d'agost), atribueix al president del Consell d'Administració les facultats ordinàries com a òrgan de contractació de l'Entitat de Sanejament, dins dels límits legals i pressupostaris, amb l'obligació de donar-ne compte al Consell d'Administració en la primera reunió que se celebre.
  
D'altra banda, l'article 9.14 del referit estatut, permet al president del Consell d'Administració delegar en el vicepresident o en el gerent l'exercici d'aquelles de les seues atribucions que considere convenients.
  
En aquest sentit, per tal d'agilitar la tramitació dels procediments de contractació propis de l'Entitat de Sanejament, la present resolució delega en el gerent d'aquesta l'exercici de determinades competències que per atendre a les necessitats requerides per a l'estricte funcionament intern de l'entitat, així com pel caràcter de mer tràmit o de menor quantia, s'estima convenient que queden circumscrites per delegació dins de l'àmbit de les facultats ordinàries d'administració i gestió pròpies del gerent.
  
En virtut d'això, i de conformitat amb el que estableixen els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:
  
Primer
  
Delegar en el gerent de l'Entitat Pública de Sanejament d'Aigües Residuals de la Comunitat Valenciana:
  
A) Totes les facultats implícites o inherents a la de celebrar contractes, inclosa la d'aprovació de la despesa corresponent, respecte dels contractes menors així com de tot tipus de contractes requerits per al propi funcionament intern de l'Entitat de Sanejament.
  
B) Tret dels supòsits assenyalats en la lletra anterior, únicament les següents facultats:
  
1. Ordenar l'inici de la tramitació dels expedients.
  
2. Subscriure els anuncis de licitació que hagen de publicar-se o, si escau, cursar les invitacions oportunes per a presentació d'ofertes.
  
3. Disposar la publicació de les adjudicacions acordades, en els casos legalment establits, així com efectuar les comunicacions preceptives al Registre Públic de Contractes i a l'òrgan de fiscalització externa corresponents.
  
4. Acordar, si escau, la devolució o cancel·lació de garanties quan no siga acordat directament pel propi òrgan de contractació.
  
5. Aprovar els programes de treball i plans de seguretat i salut.
  
6. Designar els equips de direcció d'obra o d'explotacions.
  
Segon
  
Aquesta delegació s'entén sense perjudici de la facultat del president del Consell d'Administració d'avocar per a ell el coneixement o la resolució d'aquells assumptes que considere convenients, i podrà així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Tercer
  
Els acords adoptats en ús de la present delegació hauran d'indicar expressament aquesta circumstància, i es consideraran dictats per l'òrgan delegant, segons estableix l'article 13.4 de l'esmentada Llei 30/1992, modificada per la Llei 4/1999, de 13 de gener.
  
Quart
  
Aquesta resolució entrarà en vigor el dia següent de la publicació en el Diari Oficial de la Generalitat Valenciana.